Source: https://realitateadebraila.net/atletii-de-la-csm-si-lps-braila-au-venit-cu-medalii-de-la-nationalele-de-juniori-3/
Timestamp: 2019-10-23 03:02:57+00:00

Document:
Atleții de la CSM și LPS Brăila au venit cu medalii de la naționalele de juniori 3 - Realitatea de Brăila
Acasă Sport Atleții de la CSM și LPS Brăila au venit cu medalii de...
Duminică și luni, pe stadionul ”Nicolae Dobrin” din Pitești, s-a desfășurat campionatul național de atletism pentru juniori 3. La această competiție Brăila a fost reprezentată de sportivi de la CSM Brăila și LPS Brăila, care au reușit să obțină 9 medalii, dintre care 4 de aur.
În proba de 90 metri garduri, din cei 5 finaliști, patru au fost sportivi de la Brăila. Pe primul loc s-a clasat Darius Techiu, legitimat la LPS Brăila și CSM Onești. Sportivul pregătit de profesorul Fănel Ionescu a trecut linia de sosire în 12.65 secunde, urmat la trei sutimi de colegul său de club, Lucian Sîmpetru, care a câștigat medalia de argint.
La 80 de metri garduri fete, Alesia Ion de la LPS Brăila, pregătită de profesoara Luiza Gorceac, a câștigat medalia de argint cu timpul de 11.98 secunde. Medalia de bronz a fost câștigată tot de o atletă de la LPS Brăila, Cosmina Despina Balaban.
Denis Gabriel Neacșu, de la CSM Brăila, a câștigat medalia de bronz în proba de 100 metri plat, cu timpul de 11.62 secunde, un nou record personal pentru sportivul pregătit de Irina Roată.
În proba de 4×100 ștafeta fetelor de la LPS Brăila s-a clasat pe primul loc. Alesia Ion, Cosmina Balaban, Bianca Eftimie și Andreea Marinescu au format ștafeta care a câștigat medalia de aur cu timpul de 52.83 secunde.
Și ștafeta băieților de la LPS Brăila, formată din Lucian Sîmpetru, Ștefano Streche, Răzvan Anghel și Darius Techiu, a câștigat medalia de aur la 4×100 metri.
În a doua zi de concurs, Denis Neacșu, de la CSM Brăila, a câștigat medalia de aur în proba de 300 metri garduri, cu timpul de 42.05 secunde, un nou record personal. Ștefan Lâlă, tot de la CSM Brăila, pregătit de Anamaria Corneanu, s-a clasat pe locul 3 în aceeași probă, cu timpul de 43.34 secunde, record personal.
Articolul precedentO tânără din localitatea brăileană Făurei sat ucisă, în Franța, de fostul iubit
Articolul următorBrăilean depistat la volan fără permis în stațiunea Mamaia

References: CSM 
 CSM 
 CSM 
 CSM 
 CSM 
 CSM 
 CSM